b'\n_START_ARTICLE_\nPilleskrukketroll\n_START_SECTION_\nUtseende\n_START_PARAGRAPH_\nPilleskrukketroll er krepsdyr som h\xc3\xb8rer til blant leddyrene. De har ikke et indre skjelett, men hudplater eller et ytre skjelett. Vekst skjer ved hudskifte. _NEWLINE_Pilleskrukketroll er fra 5\xc2\xa0til\xc2\xa025\xc2\xa0millimeter lange. Kroppen har en typisk avlang rund form og kan minne om et skjold, den er flattrykt og bena er plassert godt ut p\xc3\xa5 sidene. Fargen er gjerne m\xc3\xb8rk, nesten svart, bl\xc3\xa5gr\xc3\xa5 eller brungr\xc3\xa5. Kroppen best\xc3\xa5r av tre segment: hodet, forkroppen (pereion) med 7 ledd og bakkroppen (pleon) med 6 ledd. Bakkroppen avsluttes av en plateformet hale (telson)._NEWLINE_P\xc3\xa5 hver side av hodet sitter flere sm\xc3\xa5 \xc3\xb8yne (ommatider) i en gruppe. Antall \xc3\xb8yne varierer mellom de enkelte artene._NEWLINE_Pilleskrukketroll har to par antenner.  Antennene best\xc3\xa5r av fem ledd. Ytterst finnes noen tynnere ledd, enn de som er innenfor, disse kalles flagellum og kan best\xc3\xa5 av mange ledd. Leddet helt n\xc3\xa6rt hodet er sv\xc3\xa6rt lite. Hos pilleskrukketrollene er det andre antenneparet redusert og det ser ut til at de bare har ett par antenner._NEWLINE_Gangbein finnes bare p\xc3\xa5 forkroppen og det er sju par. Krepsdyr har to delte bein, spaltef\xc3\xb8tter, eller s\xc3\xa5kalte birame bein, dvs. de har to (= bi) grener. Pilleskrukketroll har tilsynelatende bare en gren. Det er bare yttergrenene som brukes til gangbein. Hver gangbein har 6 ledd.  Innergrenene er plateformet og b\xc3\xb8yd opp under buken. P\xc3\xa5 forkroppen danner de en rugepung og p\xc3\xa5 bakkroppen brukes de til sv\xc3\xb8mming eller \xc3\xa5 beskytte gjellekammeret. Hos hanner er de bakerste beina omdannet til forplantningsorgan._NEWLINE_P\xc3\xa5 undersiden av bakkroppen finnes gjellene. Noen hudutvekster p\xc3\xa5 bakkroppbeins hofteledd som fungerer gjeller. Disse ligger godt beskyttet tett innunder buksiden av bakkroppen. De ligger beskyttet i et gjellekammer dannet av bakkroppsbenas innergrener. Bakkroppens bein er ikke gangbein. Hos de vannlevende artene er bakkroppsbenas yttergrener plateformete og b\xc3\xb8yd opp under buken og brukes til sv\xc3\xb8mming. Hos landlevende arter beskytter de gjellekammeret mot for hurtig utt\xc3\xb8rking.\n_START_SECTION_\nLevevis\n_START_PARAGRAPH_\nPilleskrukketroll lever av planter eller r\xc3\xa5tnende planter. De gj\xc3\xb8r sjelden eller aldri skade p\xc3\xa5 levende planter, men viktige i naturen som nedbrytere. _NEWLINE_Pilleskrukketroll har indre befruktning, og spermiene overf\xc3\xb8ring gjennom parring mellom to dyr. De befruktede eggene oppbevares i et rugekammer, under i hunnen. I dette rugekammeret b\xc3\xa5de klekkes eggene og larven gjennom g\xc3\xa5r noen hudskift i rugekammeret. De f\xc3\xb8der levende unger. Like etter f\xc3\xb8dselen har pilleskrukketrollet bare seks benpar, det syvende benparet f\xc3\xa5r de etter f\xc3\xb8rste hudskifte, omtrent 24\xc2\xa0timer etter at de ble f\xc3\xb8dt._NEWLINE_Utviklingen frem til kj\xc3\xb8nnsmodent individ g\xc3\xa5r via flere hudskift. For skrukketroll tar utviklingen et \xc3\xa5rs tid, men dette avhenger av levested og temperatur. Noen kan rekke flere generasjoner i \xc3\xa5ret. Levetiden er maksimalt fire \xc3\xa5r, men vanligvis noe kortere.'